ཉེར་བཞི་པ། གཉན་སྦྱོངས།
སྨན་གྱི་ལྷ་ནི་བེ་དུ་རྒྱ[བཻ་ཌཱུརྱ]།། འདྲོ་[འགྲོ]བའི་གཉན་[གཉེན]དང་
ཐུགས་གཅིག་པའི།། བླ་མ་རྣམས་ལ་ཕྱག་འཚལ་ལོ།། ལུས་འབྱུང་བཞི་
བརྩེགས་པའི་མཁར་བུ་ལ།། རྣམ་ཤེས་མཁར་བདག་མགྲོན་པོ་དེ།། ཞིག་
མ་རན་པ་ལ་ཞིག་པ་དང༌།། འདྲོ་[འགྲོ]མ་རན་པ་ལ་འདྲོ་ཉན་[འགྲོ་ཉེན]
གདའ།། ལུས་རྩེ་གཅིག་སངས་རྒྱས་ཡིན་ལག་[ལགས]ཀྱང་།། ཚེ་ཕུགས་སུ་མ་
སྐྱོལ་འཆི་བ་དེ།། རྒེ་[དགེ]སྦྱོར་གྱི་རྒྱུན་ལམ་ཆད་པ་ཡིན།། ལུས་ནད་ཀྱི་ཇག་
པས་ཐེབས་པ་ཡིན།། ཚེ་བདུད་ཀྱི་རྐུན་བུས་ཁྱེར་བ་ཡིན།། འཆི་བ་སྔོན་གྱི་
ལས་ཡིན་ཡང༌།། མྱ་ངན་གཞོན་ལ་འདས་པ་ལ།། དེ་ལ་ཡོན་ཏན་ཏིལ་ཙམ་
མྱེད[མེད]།། ཚེ་རྐུ་ཕྲོགས་[འཕྲོགས]ཀྱི་ནད་ལ་མ་ཤོར་ཞིང༌།། བདུད་ཀྱི་ཇག་
པ་བཟློག་པའི་ཐབས།། ཚེ་བསྲིངས་བའི་མན་ངག་འདི་ལྟར་གདའ།། འུབས་
ཀྱིས་བསྡུས་པར་གྱུར་པ་ན།། ད་ལ་ཚ་གྲང་གཉིས་ལས་མེད།། སྨན་ལ་བསིལ་
དྲོད་གཉིས་ལས་མྱེད[མེད]།། དཔྱད་ལ་གཏར་སྲགས་[སྲེག]གཉིས་ལས་
མྱེད[མེད]།། རྩི་ལ་ཟས་སྐོམས་[སྐོམ]གཉིས་ལས་མྱེད[མེད]།།
ཡང་ན་སྨན་ནི་རྣམས་[རྣམ]པ་གསུམ།། རྒྱ་[རྒྱལ]པོ་ལ་སྨན་གནས་ནས་
དྲངས་པ་དང་།། བློན་པོ་ལིང་སྨན་ནང་དུ་བཀུག་ཐང་སྨན་པ་དང་། དཔའ་བོ་སྟུམ་
བུའི་སྨན་བསྡུས་པ་དང་གསུམ། འདི་གསུམ་སྨན་གྱི་གཙོ་བོ་སྟེ། རྒྱལ་ལ་བློན་པོ་
རྒོས་[དགོས]པ་ཡིན།། བློན་ལ་དམག་དཔུང་རྒོས་[དགོས]པ་ཡིན།། མཁར་
ནད་ཀྱི་ཇག་པས་བསྐོར་བའི་དུས།། རྒྱལ་པོས་གཏིང་འཕུལ་བྱེད་པ་
ཡིན།། བློན་པོས་བློ་གྲོགས་བྱེད་པ་ཡིན།། དཔའ་བོས་རལ་ཀ་བྱེད་པ་
ཡིན།། འདི་གསུམ་ཐབས་དང་མི་ལྡན་ན།། མཁར་ནད་ཀྱི་ཇག་པས་འཇིག་

266
༅།།དྭགས་པོ་རིན་པོ་ཆེའི་འཐོར་འབུམ།
པ་ཡིན། · རང་མཁར་བདུད་ལ་ཤོར་བ་ཡིན།། དེ་སྨན་པའི་བུ་ཡིས་ཤེས་པར་
མཛོད། ཤེས་ནས་སྨན་བརྩམས་པ་གལ་ཆེ་ལག་ཏུ་ལེན་པར་གཅེས།། ཡང་ན་
གྲང་བ་མ་གཏོག་[གཏོགས]པའི།། མཁྲིས་ནད་ཤ་སེར་མྱིག་[མིག]སེར་མཁྲིས་
ནད་དང༌།། མ་ཞུ་ལྦས་[སྦོས]དང་འཁིངས་[ཁེངས]པ་དང།། ན་ཚ་གཟེར་
བ་ལ་སོགས་པ། སྨན་གྱི་སྦྱོར་བ་འདི་ཉིད་བྱ།། སྨན་པའི་བུ་ཡིས་ཟས་མ་ཞུ་
བ་དང་འདྲེ་རྐྱེན་པ་ལ་གྷོ་[མགོ]གཟེར་བྱུང་དང་ནད་ཆེ་བ་གང་ལ་ཡང་ཕན་ནོ་བརྩོན་
འགྲུས་གྱིས།། དཔའ་བོ་ཤིང་རྡོ་ལྡུམ་གསུམ་ཐང་ལ་བསྡུ་བའི་སྨན།། ཉིན་
སྲུབས་[སྲིབས]ན་ཁ་གཉིས་ཀྱི་ཁ་སྟོད་དུ།། བློན་པོ་རྔུལ་[དངུལ]མདོག་བྱ་
བ་ནི།། ཤིང་སྟོན་ཁུ་མཐུར་[ཐུར]དུ་ལོག་པ་འམ།། བདུད་རྩི་ཁོང་ན་གནས་
པའི་དུས།། སྨན་པའི་བུ་ཡིས་དེ་བརྐོས་ལ།། དུས་བཟང་སྐར་མ་བཟང་
པོ་དང་།། ཕྱོགས་གཅིག་ནས་རླུངས་[རླུང]སྲང་གཅིག་ཏུ་འདྲིས་[འདྲེས]པའི་
དུས། ཐབས་[ཐབ]ཀ་མྱེ་[མེ]དང་བཅས་པ་ལ།། མ་གས་ཁམས་སྔ་[རྫ]
ལེགས་པར་བཙུགས།། ཆུ་དང་བཅས་པར་སྫས་[རྫས]བསྐོལ་ལ།། རླངས་ལ་
ངོ་ནི་མི་སྤྲད་བྱོལ། ངོ་ནི་ར་ཡི་མར་གྱིས་བསྐུ།། མེ་ནི་རན་པའི་ཚོད་དང་
སྦྱར།། འགྲིའང་[གི་ཝང]གུར་གུམ་ག་དུར་གླ་བ་ཡང་ཟེར་གསུམ།། དཔའ་བའི་
[བོའི]བླན་པ་ངར་ན་ཡིན།། སྡོངས་རོལ་མི་ཚིགས་རྒན་པོ་མིན་པའི་སྤངས་པ་
ཡིས།། སྦ་སྨྱུགས་[སྨྱུག]དར་དམར་འཁྱིལ་བའི་ཐང་ཆུ་དང་།། སྣང་མཛད་
ཆེན་པོའི་དྲོ་ཆེན་དྲི་ཆུ་ནུས་པ་ཅན་གྱི་ཚིལ་བུ་དང༌།། དཔའ་བོ་ངར་སོད་ཤེས་
པར་གྱིས། གྲོད་[དྲོད]ཚད་དེ་ཞུན་ཚོད་བུར་རན་པ་དང་རན་པ་དང༌། ངོ་བྱོལ་
ཐབ་ནས་སྫ་[རྫ]མ་ཕོག རྡུལ་དང་ཉི་ཟེར་སྤངས་པ་ཡི།། གྲིབ་ལ་ཞག་གསུམ་
དྲོས་བཞིར་བཞག། བ་རའི་འོ་མས་གཡུངས་[གཡུང]དྲུང་དཀར་གཅིག་འོ་མས་
བྲན།། ཚོད་དང་ནམ་སླ་དང་ཞུན་ཚོད་དང་རིལ་ལུའི་ཚོད་ནི་སྲན་མ་ཙམ་ལྡན་པ་སྨན་
པས་བཟུངས[བཟུང་]།། རྒྱལ་པོ་གསེར་མདོག་ལྕུམ་རྩ་འོད་ཀྱིས་བསྒྱུར།། ཐེལ་

ཉེར་བཞི་པ། གཉན་སྦྱོངས།
267
རའི་གྲོད་པའི་རང་ལྷུག་གིས་སྫོངས་[རྫོང]ལ་བླུག། གདུགས་ཉི་མ་མེད་པའི་སར་
ཚ་དང་མཁྲིས་པ་ཤ་སྨན་བཏང་དང་བྲལ་བའི་ཐེམ་ལ་སྦ།། མ་རུལ་ལེགས་པར་
སྐམ་ལ་ཤ་ཕྱེ་བྱ།། འདི་དཔའ་བོ་རྣམས་དང་སྨན་རྟ་ལ་བྱེད་པ་ཡིན་སྦྱར་བའི་
ཐབས།། ཤ་སེར་མྱིག་[མིག]སེར་མཁྲིས་སེར་ན།། ཤ་དུག་སྨན་རྟ་ཤ་ལ་བྱེད་དུ་
བ་རྙིང་ལོས་རྣམས།། སེལ་སྦྱོངས་སུ་བྱེད་པ་ཡིན་བར་འགྱུར་བར་ཐེ་ཚོམ་མྱེད་
[མེད]།།
ཡང་ན་རི་ལུའི་ཆོ་ག་ནི།། སྔོན་དུ་དཔའ་རྩ་གཡོ་ཡག་པ།། ཐིལ་
རང་རའི་དྲོད་[གྲོད]པ་གྲོད་པའི་སྗིངས་[རྫིང]ལ་བླུག། གྲིབས་[གྲིབ]ལ་དབང་
བའི་གངས་ཀྱི་ཐེམ་ཐེམས་ལ་བཞག། ལོ་གསུམ་ཟླ་གསུམ་ཚུན་ཆད་དུ།། ཇི་
ལྟར་རྙིངས་[རྙིང]བ་བཞིན་དུ་བཟང་།། དེ་ནས་རི་ལུ་སྦྱར་བ་ནི། ལག་
པ་བཀྲུས་ལ་མར་གྱིས་བྱུག། རི་ལུ་སྒོ་ལ་ཐར་ཐང་དྲིལ།། རྒྱལ་པོ་ལྕུམ་རྩས་
མདོག་བསྒྱུར་གསེར་མདོག་གསེར་ཁྲབ་བསྐོན།། གོ་ཚག་བསྡམས་ལ་དཔའ་
བོར་བསྐོར།། ཚ་དུག་བྲལ་བའི་གྲིབ་ལ་བསྐམ།། རི་ལུ་ཚད་ལྡན་ཐོན་པ་
དང་།། དར་རམ་རས་ཀྱི་ཁུག་བུར་གསལ།། སྨན་པའི་བུ་ཡིས་ཆང་[འཆང]
བར་མཛོད། ཇི་ལྟར་ནད་པ་གང་ཡིན(་གྱི)།། ནད་དེ་ངོས་ཀྱིས་ཟིན་པ་
དང་།། རྒོས་[དགོས]པར་གྱུར་པའི་ནང་[ནངས]པར་ན།། སྣ་ཁྲིད་མཆུ་
སྨྱུང་ད་དྷས་གསུམ་བྱ།། གྲོག་[གྲོགས]པོ་ཧུབ་བྱ་ཚ་སྟུན་ཁུ་བས་བྱ།། སྔོན་དུ་
ནད་པ་ལ་མི་བཏང༌།། དཔའ་བོ་གསུམ་མམ་བདུན་ནམ་རྒུ[དགུ]།། ནད་
དེ་འཇོམས་པར་ཐེ་ཚོམ་མེད།། རྗེས་སུ་དམག་དེ་དག་བསྡབ་ན་ཐུབ་རྗེས་
སྲུང་མི་དགོས།། ཇི་ལྟར་གཞན་མང་པོ་ལག་ཏུ་མི་ལེན་གང་ཟག་མཁོས་ཆུང་
བས།། ལ་སྨན་གསེར་ཕྱེ་བློ་མི་འདུམ།། གཏར་ཀ་གཤིན་རྗེ་ཤན་པ་
འཇིག[འཇིགས]།། མྱེ་[མེ]བཙའ་དམྱལ་བའི་ཚོད་དང་ཡིན།། ཕོ་ཐུར་བདུད་
ཀྱི་སུར་འདེབས་ཡིན།། དཔྱད་དེ་ཀུན་འཇིགས་པའི་ཐུགས་རྗེ་ཡིན།། དཔའ་

268
༄༅།།དྭགས་པོ་རིན་པོ་ཆེའི་འཐོར་འབུམ།
བོ་ཐང་ལ་འདི་རྒ་ཐོག་གདུང་བཞག་གིས་བསྡུ་བའི་ཐབས་དཔྱད་ཡིན།།
ནད་བརྒྱ་
སྨན་གཅིག་གི་གདམས་ངག་འདིས།། འགྲོ་བ་ནད་ལས་ཐར་བར་ཤོག། མྱི་
[མི]ནག་ཞ་[ཞྭ]དཀར་ཅན་གྱི་ལག་ལ་བརྒྱུད།། འདིའི་རྒྱུད་པ་ནི། བླ་མ་ལྷ་
རྗེ་རིན་པོ་ཆེས། ཞང་ལྷ་རྗེ་སྨན་ནག་ལ་གནང་བའོ།། རྗེ་བཙུན་གྱི་ཞལ་
ནས་ཁོ་བོས་ནི། སེམས་ཅན་ལ་ཕན་ཐོགས་པའི་དཔྱད། མང་དུ་ཤེས་པ་
ལ་ཁྱད་པར་དུ་ཉམས་སུ་བླང་བའི་མན་ངག་གསུམ་སྟེ། རྡོ་རྗེ་སྤྱི་འཇོམས་
དང་གཅིག དམྱིག་[དམིགས]པ་གཅིག་གཅོད་དང་གཉིས། མཁའ་འགྲོ་
གཉན་སྦྱོང་ཆེན་མོ་དང་གསུམ་སྟེ། དེ་ལ་རྡོ་རྗེ་སྤྱི་འཇོམས་ཀྱི་གཙོ་བོ་
སྨན་ཆེན་ལ་བྱེད་པས། ཁོ་བོས་ནད་མཁོས་[ཁོང]དུ་ཆུད་དེ། དོན་ལ་གང་
ཟག་ཤེས་པ་གསར་བུ་པས། མཁོས་[ཁོང]དུ་མི་ཆུད་ན་སྨན་སྲོག་གཅོད་དུ་
འགྱུར་བའི་ཉེན་ཡོད་པ་ཡིན་ནོ།། དེ་བས་ཤིན་ཏུ་བྱ་དཀའ་བས་གཟབ་པ་
གལ་ཆེ། དམྱིག་[དམིགས]པ་གཅིག་གཅོད་ཀྱང་གཙོ་བོ་རྔུལ་ལ་བྱེད་པས་
བསྒྲུབས་ཀྱང་རྐ་[དཀའ]། དེ་ལ་ནད་བརྒྱ་སྨན་གཅིག་གཙོ་བོ་མེད་པས་
བསྒྲུབས་ཀྱང་སླ། གཞི་ལྡུམ་ལ་བྱེད་པས་ནད་ལ་གཅོད་ཆེ། ཉེན་ཆུང་བ་
ཡིན་གསུངས། དེ་རྣམས་ཉམས་སུ་ལོངས་ཤིག་སྒྲུབས་ཤིག འགྲོ་བ་གཞན་
ལ་ཕན་ཐོག་[ཐོགས]པར་གྱུར་ཅིག། རིན་པོ་ཆེ་དགས་[དྭགས]པོས་ཁ་ཕྱེས་
ན་བཀའ་གཏད་པའོ།། གཉན་སྦྱོངས་ཀྱི་ཡིག་སྣ་སྫོགས་སྙོ༎ ནྲྀ༎

269